Source: https://tax-fin-lex.si/Zbirke/SodnaPraksaList?nodeId=0f3e5055-1b28-4742-b8ba-55e0ab6e44a2
Timestamp: 2019-08-25 22:16:55+00:00

Document:
VDS sodba Pdp 1056/2002
VDS02791
ZZ člen 36, 36/1, 34, 35.
javni zavod - imenovanje direktorja - razpisni postopek - direktor zavoda - soglasje ustanoviteljic zavoda k imenovanju direktorja - vršilec dolžnosti direktorja - sodno varstvo
1. Odklonitev soglasja ustanoviteljic zavoda k imenovanju tožnika kot direktorja zavoda ni mogoče opredeliti kot kršitev izvedbe postopka razpisa za imenovanje direktorja. 2. ZZ ne določa, da mora biti kot v.d. direktorja imenovan eden izmed prijavljenih, a neizbranih kandidatov za direktorja. Veljavna zakonodaja neizbranemu kandidatu ni dajala sodnega varstva za izpodbijanje odločbe o imenovanju druge osebe za vršilca dolžnosti direktorja, zaradi česar bi bilo potrebno tožbo tožnika v tem obsegu zavreči.
VDS sodba Pdp 1414/2002
VDS02679
ZPP člen 154, 154/1, 154, 154/1.
stroški postopka - skrčitev zahtevka in potrebni pravdni stroški
Načelo uspeha v postopku je treba upoštevati tako, da se v primeru skrčitve tožbenega zahtevka posebej ugotovi uspeh strank za čas postopka do skrčitve in posebej za čas po skrčitvi tožbenega zahtevka, kar bistveno vpliva na odmero stroškov.
VDS sklep Pdp 643/2002
VDS02993
ZTPDR člen 58, 58/1, 58/1-2.
prenehanje delovnega razmerja - disciplinska kršitev - disciplinska odgovornost delavca
V postopku presoje zakonitosti sklepov disciplinskih organov je v vsakem primeru potrebno presoditi obstoj vseh očitanih kršitev ter disciplinske odgovornosti delavca za vse kršitve, zaradi katerih je bil disciplinsko obravnavan. Delavca v sodnem postopku ni dopustno spoznati za disciplinsko odgovornega za vse kršitve, ki se mu očitajo, če se v postopku preverja le ena kršitev.
VDS sodba Pdp 943/2002
VDS02678
Splošna kolektivna pogodba za gospodarske dejavnosti člen 41, 41/2, 41/3.
prenehanje delovnega razmerja - sindikalni zaupnik - imuniteta sindikalnega zaupnika - soglasje sindikata
Sindikalni zaupnik uživa imuniteto na podlagi 41. člena SKPgd samo, če ravna v skladu z veljavnimi zakoni, kolektivnimi pogodbami, splošnimi akti. Ta imuniteta se nanaša na njegovo sindikalno dejavnost. Če ravnanja sindikalnega zaupnika ni mogoče opredeliti kot sindikalno dejavnost in tudi ne kot ravnanje v skladu s splošnimi akti tožene stranke, delodajalec ni bil dolžan pridobiti soglasja sindikata za začetek disciplinskega postopka zoper sindikalnega zaupnika.
VDS sodba Pdp 1685/2002
VDS02752
ZDR (1990) člen 100, 100/1, 100/1-13, 100, 100/1, 100/1-13.
prenehanje delovnega razmerja - pravica do obrambe - zaslišanje prič - disciplinski postopek
Zmotno je stališče, da v postopku pred sodiščem ni dopustno izvajati dokazov, ki niso bili izvedeni že v disciplinskem postopku. Tožnika pravica do obrambe ni bila kršena s tem, da pred disciplinsko komisijo delodajalca ni bil izveden dokaz z zaslišanjem priče, ker se ta ni odzvala vabilu na disciplinsko obravnavo, saj disciplinska komisija dejansko nima na voljo prisilnih sredstev za zaslišanje oseb, ki niso delavci tožene stranke.
VDS sklep Pdp 1530/2002
VDS02745
ZPP člen 154, 154/2, 154, 154/2.
stroški postopka - uspeh - stroški
V kolikor stranka deloma zmaga v pravdi, sodišče lahko glede na doseženi uspeh določi, da krije vsaka stranka svoje stroške, ali pa ob upoštevanju vseh okoliščin primera naloži eni stranki, naj povrne drugi stranki in intervenientu ustrezen del stroškov. Navedeno pomeni, da bo odločitev sodišča, da vsaka stranka sama krije svoje stroške postopka, pravilna samo v primeru, če bo enak oziroma primerljiv ne le uspeh obeh obeh strank v sporu, temveč bodo enaki oziroma primerljivi tudi njuni stroški. Uspeh tožnika v tem sporu je znašal 51,82 %. V kolikor bi stranki imeli približno enake stroške, bi sodišče lahko odločilo, da vsaka stranka sama krije svoje stroške postopka. Vendar pa je med stroški tožnika in tožene stranke velika razlika, zato je vsaka stranka upravičena do povrnitve stroškov postopka glede na njen uspeh.
VDS sodba Pdp 1935/2003
VDS02716
ZDR člen 110, 110/2, 110, 110/2.
prenehanje delovnega razmerja - subjektivni rok
15 dnevni subjektivni rok za podajo izredne odpovedi pogodbe o zaposlitvi je začel teči z dnem, ko je tožnik podal svoj zagovor, saj je bila tožena stranka šele po opravljenem zagovoru tožnika seznanjena z razlogi in vsemi okoliščinami, ki so utemeljevali izredno odpoved pogodbe o zaposlitvi.
VDS sklep Pdp 231/2004
VDS02289
ZDSS člen 16, 16/1, 16, 16/1. ZPP člen 98, 98/4, 108, 108/4, 142, 98, 98/4, 108, 108/4, 142.
pooblaščenec - sindikalni zastopnik
Sodišče sklepa s pozivom na predložitev dokazila, da ima predstavnik sindikata pridobljen naslov diplomirani pravnik (16. čl. ZDSS), ni vročilo osebno ne tožniku, ne predstavniku sindikata ampak ga je le poslalo na naslov sindikalne organizacije, zato rok za predložitev dokazila še ni začel teči. V takšnem primeru sodišče tudi ne postopa po določbi 4. odst. 98. čl. ZPP, ker je bilo pooblastilo predloženo, le dokazilo (o pridobljeni izobrazbi) še ni bilo predloženo.
VSL sodba I Cpg 340/2002
VSL05215
ZOR člen 615, 618, 615, 618.
pogodba o delu - skrita napaka
Po mnenju pritožbenega sodišča pa je materialnopravno napačno izhodišče prvostopnega sodišča, ko je kot pravočasno grajanje napake upoštevalo obvestilo, ki ga je tožena stranka prejela s strani kupca tožeče stranke. Namen predpisane obveznosti naročnika, da nemudoma oziroma čim prej o napaki obvesti izvajalca je potrebno razlagati v tem, da se na strani izvajalca odpravi negotovost ali bo naročnik, ki je za napako izvedel, uveljavljal zahtevke, do katerih je upravičen iz naslova jamčevanja za napake. Zgolj s tem, da je izvajalec o napaki obveščen s strani tretje osebe, ta negotovost ni odpravljena.
VDS sklep Pdp 83/2004
VDS02680
ZPP člen 86, 97, 86, 97.
pooblastilo za zastopanje - pooblaščenec - pooblastilno razmerje
Neutemeljene so tožnikove navedbe, da ni dolžan nositi stroškov postopka, ker ni sprožil spora. Tožnik je podpisal pooblastilo za zastopanje ter se z njim zavezal, da bo pooblaščencu priznal vse njegovo delo za pravno veljavno. Podpisal je tudi posebno izjavo, da je seznanjen z določili ZDSS in ZPP, ki se nanašajo na obveznost plačevanja sodnih taks in stroškov postopka. Pooblaščenec je tako upravičeno vložil zanj tožbo na sodišče, sodišče pa je o tožbi moralo odločati. Razmerje med pooblastiteljem (tožnik) in njegovim pooblaščencem (sindikalni delavec ali odvetnik) je strogo osebno in zaupno razmerje in vanj sodišče ne more posegati.
VDS sodba Pdp 1554/2002
VDS02744
ZPP člen 257, 258, 257, 258.
dokazni postopek - zaslišanje strank - pravna oseba
Toženi stranki sta gospodarski družbi, torej pravni osebi in v takšnem svojstvu ne moreta biti zaslišani kot stranki, temveč je lahko v njunem imenu zaslišan kot stranka zakoniti zastopnik ali druga pooblaščena oseba, ki zastopa pravno osebo.
VDS sklep Pdp 660/2003
VDS02668
ZGD člen 250, 250.
razrešitev direktorja - odpravnina zaradi razrešitve
Če tožnik zahteva, da mu tožena stranka plača odpravnino zaradi predčasne razrešitve po določbi pogodbe o zaposlitvi, mora sodišče ugotoviti, ali je bil tožnik predčasno razrešen in ali mu v tem primeru pripada plača po določbi pogodbe. Predmet spora ni prenehanje delovnega razmerja tožnika zaradi trajnega prenehanja potreb po delu temveč izpolnitev pogodbene obveznosti. Zato ni pravilno stališče, da tožnik ni upravičen do odpravnine, ker je bil le navidezno razporejen na drugo delovno mesto, le navidezno razrešen in navidezno opredeljen kot presežni delavec.
VSK sklep I Cpg 28/2004
VSK00905
ZPPSL člen 5, 5/2, 15, 5, 5/2, 15. ZPP člen 11, 11/1, 274, 274/1, 11, 11/1, 274, 274/1.
stečajni postopek - prisilna poravnava - načelo vesti in poštenja
Zakon o pravdnem postopku v 1. odst. 11. čl. določa, da če stranke z namenom škodovati drugemu ali s ciljem, ki je v nasprotju z dobrimi običaji ter vestnostjo in poštenjem, zlorabljajo pravice, ki jih imajo po tem zakonu, jim sodišče lahko izreče denarno kazen ali druge ukrepe, določene s tem zakonom. Za primer zlorabe pravic ZPPSL ne vsebuje nobenih določb, zato prihaja v poštev smiselna uporaba določb ZPP (15. čl. ZPPSL). Kot "drug ukrep", ki ga v primeru ugotovljene zlorabe pravic lahko izreče sodišče, v obravnavanem primeru prihaja v poštev odrek pravne koristi za vložitev (ponovnega) predloga za začetek postopka prisilne poravnave (1. odst. 274. čl. ZPP v zvezi s 15. čl. ZPPSL).
VDS sklep Pdp 296/2004
VDS02294
ZPP člen 144, 144. ZDR člen 87, 87/2, 204, 204/3, 87, 87/2, 204, 204/3.
odpoved delovnega razmerja - odklonitev sprejema - rok za vložitev tožbe
Določbe ZPP oz. ZDR o načinu vročanja v bistvu določajo okoliščine, na podlagi katerih se da nedvomno zaključiti, kdaj je bila osebna oz. nadomestna vročitev izvršena. S tem, ko je delavec sprva odklonil vročitev odpovedi in ni hotel podpisati prejema in se je kasneje seznanil na vidnem mestu (oglasni deski) s celotno vsebino odpovedi, je potrebno šteti za dokazano, da je bila vročitev odpovedi delavcu zakonito opravljena najkasneje z dnem, ko se je delavec seznanil z odpovedjo. Od dneva seznanitve delavke z odpovedjo do vložitve tožbe je poteklo več kot 30 dni, zaradi česar je bilo potrebno tožbo zavreči kot prepozno.
VSL sklep I Cpg 1352/2003
VSL05272
ZPP člen 337, 337/1, 394, 394/2, 394/2-10, 395, 395/2, 337, 337/1, 394, 394/2, 394/2-10, 395, 395/2.
obnova postopka - nova dejstva
Če je tožena stranka že v pritožbenem postopku zatrjevala nova dejstva, ki jih pritožbeno sodišče ni upoštevalo, ker je ugotovilo, da ni izkazano, da jih stranka brez svoje krivde ni mogla uveljaviti do konca glavne obravnave, teh istih dejstev ne more uveljavljati v postopku obnove v okviru razlogov iz 10. točke 2.odst. 394. člena ZPP.
VDS sklep Pdp 152/2002
VDS02676
ZDR (1990) člen 35, 35/5, 35/9, 35, 35/5, 35/9.
prenehanje delovnega razmerja - trajni presežek - arbitraža
Arbitražni postopek velja za sproženega, če sta izpolnjeni dve predpostavki: predlog za začetek postopka in imenovanje arbitra. Če je svet delavcev sprožil postopek pred arbitražo v predpisanem roku, vendar ni imenoval svojega arbitra, se šteje, da je bil program razreševanja trajno presežnih delavcev sprejet.
VSL sodba I Cpg 258/2002
VSL05217
ZOR člen 172, 172. URS člen 26, 26.
Tožeča stranka je tožbeni zahtevek utemeljevala na podlagi odškodninske odgovornosti tožene stranke za škodo, ki naj bi ji jo povzročil njen organ v smislu 1. odstavka 172. člena takrat veljavnega Zakona o obligacijskih razmerjih (v nadaljevanju ZOR). Podlaga za tovrstno odgovornost je neposredno urejena tudi v 26. členu Ustave Republike Slovenije, ki določa,da ima vsakdo pravico do povračila škode, ki mu jo v zvezi z opravljanjem službe ali kakšne druge dejavnosti državnega organa, organa lokalne skupnosti ali nosilca javnih pooblastil s svojim protipravnim ravnanjem stori oseba ali organ, ki tako službo ali dejavnost opravlja. Tožeča stranka bi tako morala izkazati protipravnost ravnanja organa tožene stranke. S tem v zvezi se pritožbeno sodišče pridružuje zaključku prvostopnega sodišča, da zaseženje predmetov samo po sebi ne predstavlja protipravnega ravnanja pod pogoji, kot so urejeni v 37. in 152. členu Zakona o prekrških in 173. člena Carinskega zakona. Pravilen je tudi zaključek prvostopnega sodišča, da protipravnosti ni mogoče utemeljevati zgolj na dejstvu, da je bil postopek o prekršku zoper tožečo stranko ustavljen zaradi zastaranja.
VSL sodba I Cpg 712/2002
VSL05278
ZPPSL člen 144, 144. ZPP člen 196, 196.
nujno sosporništvo
Tožeča stranka bi torej morala vložiti tožbo proti vsem, ki so njeno terjatev prerekali. Stečajni upravitelj in upniki, ki so terjatev prerekali so namreč nujni sosporniki. Pravnomočna sodba o ugotovitvi obstoja terjatve proti stečajnemu dolžniku namreč pomeni nadomestitev priznanja terjatev s strani stečajnega upravitelja v stečajnem postopku. S pravnomočno sodbo proti upnikom, ki so terjatev prerekali, pa je odpravljena procesna ovira za poplačilo te terjatve ob glavni delitvi. Ker gre za eno samo terjatev, je o obstoju oziroma neobostju te mogoče odločiti samo na en način, torej z enotno sodbo.
VDS sklep Pdp 345/2003
VDS02964
ZTPDR člen 59, 59/3.
prenehanje delovnega razmerja - disciplinska komisija
Odločilnega pomena za pristojnost disciplinskih organov je status tožnika v času, ko naj bi bile kršitve storjene in ne v času, ko se izvaja disciplinski postopek. Če je tožnik storil očitano kršitev v času, ko je imel status direktorja, je bil za vodenje disciplinskega postopka pristojen upravni organ, ki imenuje in razrešuje direktorja na podlagi statuta.
VDS sklep Pdp 293/2004
VDS02292
ZIZ člen 270, 270/1, 270, 270/1.
začasna odredba - zavarovanje denarne terjatve - verjetnost obstoja terjatve
Verjetnost obstoja terjatve (denarna vrednost nadur, ki je določena v pogodbi o zaposlitvi) ni izkazana, če je sporen pravni naslov za vtoževano terjatev (pogodba o zaposlitvi), saj delodajalec v postopku zatrjuje, da je pogodba o zaposlitvi le navidezna in da se ni nikoli izvajala. Veljavnost pogodbe o zaposlitvi bo predmet vsebinskega odločanja o predmetni sporni zadevi.

References: sodišče 
 sodišče 

Sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče